wannaphong/clean_thaiwikipedia huggingface dataset:
# กุสโก
กุสโก  เป็นชื่อเมืองที่ตั้งอยู่ในเทือกเขาแอนดีสส่วนที่อยู่ทางทิศตะวันออกเฉียงใต้ของเปรู โดยอยู่บนความสูงประมาณ 3,300 เมตร เมืองกุสโกเคยเป็นเมืองหลวงของจักรวรรดิอินคา หลังจากสเปนมายึดครองและตั้งเมืองหลวงใหม่ที่ลิมา กุสโกก็ลดความสำคัญลง แต่หลังจากที่มีการค้นพบมาชูปิกชูในปี พ.ศ. 2454 เมืองกุสโกก็กลับกลายเป็นแหล่งท่องเที่ยวที่สำคัญ จนในปี พ.ศ. 2526 องค์กรยูเนสโกได้ประกาศให้เป็นแหล่งมรดกโลกทางด้านวัฒนธรรม

 ประวัติ 
 ยุคอินคา 
เมืองกุสโกเป็นเมืองหลวงของจักรวรรดิอินคา ตามตำนานของอินคา เมืองกุสโกถูกสร้างโดยปาชากูตี ผู้ซึ่งทำลายเมืองเก่าและสร้างกุสโกใหม่ให้เป็นศูนย์กลางแห่งอาณาจักรอินคาที่ยิ่งใหญ่ แต่จากหลักฐานทางโบราณคดีบ่งชี้ว่าเมืองนี้ได้ค่อย ๆ พัฒนาขึ้นตั้งแต่สมัยก่อนปาชากูตีแล้ว

เมืองถูกแบ่งออกเป็นสองส่วนคือกุสโกตอนบน (Hanan) และกุสโกตอนล่าง (Urin) ซึ่งถูกแบ่งย่อยต่อไปอีกเป็น 4 เขต (suyu) ได้แก่ ชินไชซูยู (เขตตะวันตกเฉียงเหนือ) อันตีซูยู (เขตตะวันออกเฉียงเหนือ) กุนตีซูยู (เขตตะวันตกเฉียงใต้) และกูยาซูยู (เขตตะวันออกเฉียงใต้) ถนนจากทั้งสี่ส่วนนี้เชื่อมต่อไปถึงสี่ภาคของอาณาจักร ผู้นำของแต่ละภาคจะต้องสร้างบ้านในเขตเมืองกุสโกและเข้ามาอาศัยอยู่ทุกปี หลังจากสมัยของจักรพรรดิปาชากูตี เมื่อกษัตริย์สิ้นพระชนม์ บัลลังก์จะตกเป็นของพระราชโอรส แต่ดินแดนของกษัตริย์จะถูกแบ่งกันในหมู่พระราชวงศ์พระองค์อื่น ๆ ดังนั้นจักรพรรดิพระองค์ใหม่จึงต้องขยายดินแดนใหม่เพิ่มให้กับจักรวรรดิ

 ยุคหลังโคลัมบัส 
ฟรันซิสโก ปิซาร์โร ผู้ซึ่งเอาชนะจักรพรรดิแห่งอินคาได้เดินทางมาถึงเมืองกุสโกอย่างเป็นทางการในวันที่ 23 มีนาคม พ.ศ. 2077 หลังจากนั้นมีการสร้างสถาปัตยกรรมใหม่ ๆ ที่เป็นการผสมผสานระหว่างวัฒนธรรมอินคาและอิทธิพลของศิลปะสเปนหลายแห่ง เช่นโบสถ์ซานตากลารา
# นายวรการบัญชา
นายวรการบัญชา สามารถหมายถึง
 นายวรการบัญชา (บุญเกิด สุตันตานนท์)
 นายวรการบัญชา (หม่อมราชวงศ์โป๊ะ มาลากุล) ต่อมา คือ พระยาชาติเดชอุดม
 นายวรการบัญชา (เทียบ อัศวรักษ์) ต่อมาคือ พระยาคทาธรบดีสีหราชบาลเมือง

 
วรการบัญชา
# สภาร่างรัฐธรรมนูญแห่งเนปาล
สภาร่างรัฐธรรมนูญแห่งเนปาล (Nepalese Constituent Assembly) เป็นองค์กรทางการเมืองของประเทศเนปาล ประกอบด้วยสมาชิกจำนวนหกร้อยเอ็ดคนซึ่งมาจากการเลือกตั้งในวันที่ 10 เมษายน 2551Sengupta, Somini. Polls Open in Nepal the Day After Violence Killed 8. The New York Times. 2008-04-10. ทั้งนี้ในจำนวนหกร้อยเอ็ดคนดังกล่าว เป็นสมาชิกที่มาจากการเลือกตั้งทางตรงสองร้อยสี่สิบคน สมาชิกที่เป็นตัวแทนจากพรรคการเมืองตามระบบสัดส่วนสามร้อยสามสิบห้าคน และสมาชิกที่คณะรัฐมนตรีแต่งตั้งขึ้นยี่สิบหกคนVijay, Tarun. Rebirth of Nepal. The Times of India. 2008-04-10. สมาชิกจากลัทธิเหมาเจ๋อตุงในเนปาลได้รับเลือกตั้งทางตรงกว่าครึ่งหนึ่งของจำนวนข้างต้น และอีกร้อยละสามสิบได้รับเลือกสรรจากระบบสัดส่วนของพรรคการเมืองMishra, Rabindra. Nepal: The rocky red road. BBC News. 2008-04-22.

สภาร่างรัฐธรรมนูญแห่งเนปาลมีหน้าที่ร่างรัฐธรรมนูญแห่งเนปาลฉบับใหม่Nepal votes in landmark elections. BBC News. 2008-04-10. และทำหน้าที่คณะรัฐมนตรีไปพลางก่อนจนกว่าจะคณะรัฐมนตรีชุดใหม่ที่มาจากการเลือกตั้งจะเข้ารับตำแหน่งซึ่งมีกำหนดว่าต้องไม่เกินกว่าสองปีHaviland, Charles. Electoral thunderbolt for Nepal. BBC News. 2008-04-15.
# รัฐธรรมนูญแห่งเนปาล
ขณะนี้ ประเทศเนปาลยังไม่มีรัฐธรรมนูญฉบับถาวร หากใช้ฉบับชั่วคราวซึ่งมีผลใช้บังคับเมื่อวันที่ 15 มกราคม 2550 ปกครองไปพลางก่อน ทั้งนี้ รัฐธรรมนูญแห่งเนปาลฉบับชั่วคราวดังกล่าวร่างขึ้นโดยคณะกรรมการอันมีนายลักษมัน ปราสาท อารยัล (Laxman Prasad Aryal) อดีตข้าราชการตุลาการ เป็นประธานกรรมการ เพื่อใช้แทนรัฐธรรมนูญแห่งราชอาณาจักรเนปาล พ.ศ. 2533

ประเทศเนปาลเคยประกาศใช้รัฐธรรมนูญมาแล้วดังต่อไปนี้ คือ ฉบับ พ.ศ. 2494 ฉบับ พ.ศ. 2502 ฉบับ พ.ศ. 2505 และฉบับ พ.ศ. 2533
# Ghoti
ghoti (ฟิช) เป็นตัวอย่างการสะกดในภาษาอังกฤษ แสดงถึงรูปแบบคำอ่านในภาษาอังกฤษที่ไม่ตรงกับรูป โดยคำว่า ghoti ใช้ในการสะกดแทนคำว่า "fish" โดย  แยกเสียง
 gh ออกเสียง  ตัวอย่างในคำ tough 
 o ออกเสียง  ตัวอย่างในคำ women 
 ti ออกเสียง  ตัวอย่างในคำ nation 

คำว่า ghoti เริ่มมีใช้ในการพิมพ์และกล่าวถึงครั้งแรกเมื่อปี ค.ศ. 1874 โดยมีการอ้างถึงเพื่อการปฏิรูปการสะกดภาษาอังกฤษ (English spelling reform)
# ศาลรัฐธรรมนูญ
ศาลรัฐธรรมนูญ  เป็นศาลสูงที่มีอำนาจพิจารณาพิพากษาเกี่ยวกับกฎหมายรัฐธรรมนูญ โดยมีอำนาจหลักที่จะวินิจฉัยว่า กฎหมายใดมีปัญหาเรื่องความชอบด้วยรัฐธรรมนูญหรือไม่ เช่น ขัดกับสิทธิและเสรีภาพตามที่รัฐธรรมนูญรับรองไว้หรือไม่Dudley Odell McGovney, "The British Origin of Judicial Review of Legislation", University of Pennsylvania Law Review vol. 93, no. 1, 1–49.

ในหลาย ๆ ประเทศ ไม่จัดตั้งศาลรัฐธรรมนูญเป็นเอกเทศ และศาลยุติธรรมตามธรรมดาจะรับคดีดังกล่าวเอง นอกจากนี้ ในหลาย ๆ ประเทศก็ไม่เรียกองค์กรนี้ว่า "ศาลรัฐธรรมนูญ" และบางประเทศก็เรียกศาลยุติธรรมว่า ศาลรัฐธรรมนูญ เช่น ศาลสูงสุดแห่งสหรัฐอเมริกาได้ชื่อว่าเป็น "ศาลรัฐธรรมนูญที่เก่าแก่ที่สุดในโลก" เพราะเป็นศาลแรกในโลกที่วินิจฉัยความชอบด้วยรัฐธรรมนูญของกฎหมายต่าง ๆ (คดีระหว่างมาร์บิวรีกับเมดิสัน) แม้ว่าในประเทศสหรัฐอเมริกาจะไม่จัดตั้งศาลรัฐธรรมนูญเป็นการเฉพาะก็ตาม ส่วนประเทศที่สถาปนาศาลรัฐธรรมนูญอย่างเอกเทศเป็นแห่งแรกของโลกนั้น คือ ประเทศออสเตรีย ซึ่งดำเนินการใน ค.ศ. 1920 แม้ว่าจะถูกเลื่อนไปในราว ๆ ค.ศ. 1934 ถึง 1945 ตามรัฐธรรมนูญที่จัดตั้งศาลนั้น อนึ่ง ก่อนหน้านี้ มีเพียงสหรัฐอเมริกาและออสเตรเลียเท่านั้นที่รับเอาทฤษฎีการทบทวนโดยฝ่ายตุลาการมาใช้ในศาลสูงสุดของประเทศตน

 รายชื่อ 
ต่อไปนี้เป็นรายชื่อศาลรัฐธรรมนูญที่จัดตั้งขึ้นเป็นเอกเทศ

 กรีซ
 เกาหลีใต้

 คองโก, สาธารณรัฐประชาธิปไตย
 คอซอวอ
 คีร์กีซสถาน
 โครเอเชีย
 โคลอมเบีย

 จอร์เจีย
 จีน, สาธารณรัฐ

 เช็ก, สาธารณรัฐ
 เชโกสโลวาเกีย

 เซอร์เบีย

 ตุรกี

 ไทย

 บอสเนียและเฮอร์เซโกวีนา
 บัลแกเรีย
 เบลารุส
 เบลเยียม

 เปรู
 โปรตุเกส
 โปแลนด์

 ฝรั่งเศส

 มอลโดวา
 มองโกเลีย

 ยูเครน
 เยอรมนี

 รัสเซีย
 โรมาเนีย

 ลัตเวีย
 ลิทัวเนีย

 สเปน
 สโลวาเกีย
 สโลวีเนีย

 ออสเตรีย
 อิตาลี
 อินโดนีเซีย
 อิหร่าน
 อียิปต์
 อาร์มีเนีย
 เอกวาดอร์
 แอลเบเนีย

 ฮังการี

 ระเบียงภาพ
# ดิจิมอนแอดเวนเจอร์ (ภาพยนตร์ในปี พ.ศ. 2542)
ดิจิมอนแอดเวนเจอร์   เป็นภาพยนตร์แอนิเมชันญี่ปุ่นฉายเมื่อวันที่ 6 มีนาคม ค.ศ. 1999 ผลิตโดยโตเอะ แอนิเมชัน เป็นหนึ่งในโปรแกรมหนังโตเออนิเมะแฟร์ ในช่วงฤดูใบไม้ร่วงในปี 1999 ควบคู่กับ ยูกิโอ และ ดร.สลัมป์ ตอน The surprised burn of Arale

เป็นภาพยนตร์เรื่องแรกของดิจิมอนแอดเวนเจอร์ โดยได้ฉายในโรงก่อนที่ในสัปดาห์ถัดไปได้ออกอากาศในตอนที่ 1 ของเรื่อง มีความยาวตอนทั้งหมด 20 นาที

 เนื้อเรื่องย่อ 
เรื่องราวเกี่ยวกับสองพี่น้องยางามิ (ไทจิ และ ฮิคาริ) ได้พบกับดิจิทามะที่ปรากฏในคอมพิวเตอร์ และโคโรมอนปรากฏตัวออกมาจากคอมพิวเตอร์ และเกิดเรื่องราวที่ปรากฏขึ้น

 ตัวละคร 
โบตามอน (ボタモン) > โคโรมอน (コロモン) > อากูมอน (アグモン) > เกรย์มอน (グレイモン)
ปรากฏตัวจากหน้าคอมพิวเตอร์ในห้องของไทจิ และได้พัฒนาร่าง
แพร็อทมอน (パロットモン)

 แหล่งข้อมูลอื่น 
 เนื้อเรื่องทั้งหมดเกี่ยวดับเรื่องดิจิม่อน ภาพยนตร์
 ข้อมูลดิจิมอนภาพยนตร์ภาคแรก
# สยามนิรมิต
สยามนิรมิต เป็นอดีตโรงละครขนาดใหญ่ที่ได้รับการบันทึกจาก กินเนสบุค ออฟ เวิลด์ เรคคอร์ด ว่าเวทีมีความสูงและใหญ่ที่สุดในโลก เปิดการแสดงครั้งแรกเมื่อปี พ.ศ. 2548 แต่ได้ปิดกิจการไปในปี พ.ศ. 2564 หลังจากเปิดให้บริการมานานกว่า 16 ปีปิดฉาก 16 ปี โรงละคร “สยามนิรมิต กรุงเทพ”

สยามนิรมิต ตั้งอยู่บนถนนเทียมร่วมมิตร ใกล้กับศูนย์วัฒนธรรมแห่งประเทศไทย เป็นโรงละครเกี่ยวกับการแสดงพื้นบ้านวัฒนธรรมไทยโดยเป็นการท่องป่าหิมพานต์ และท่องไปในสวรรค์ชั้นบนและนรก สยามนิรมิต เป็นความภาคภูมิใจของคนไทย ที่เผยแพร่ความงดงาม และความทรงคุณค่าของความเป็นไทยให้กับผู้ชมทั้งในระดับประเทศและในระดับโลก

ในขณะที่สยามนิรมิตภูเก็ต ซึ่งได้ก่อสร้างมาตั้งแต่ปี พ.ศ. 2553 บริเวณ อ.เมือง จังหวัดภูเก็ต ปัจจุบันยังคงเปิดให้บริการอยู่“สยามนิรมิต ภูเก็ต” กลับมาเปิดใหม่แล้วหลังท่องเที่ยวฟื้นตัว แม้ยอดเข้าชมไม่ถึงเป้า แต่สู้ต่อ ลั่น "เปิดแล้วไม่ปิด" สร้างสีสันให้ท่องเที่ยวภูเก็ต

รูปแบบการแสดง
องก์ที่ 1 ย้อนรอยประวัติศาสตร์

ตอนที่ 1 ล้านนานคร 
ล้านนามหานครเทวีแลเหล่านางกำนัลจัดเตรียมขบวนแห่อันวิจิตร พร้อมบรรดานางฟ้อน นางรำ พลดาบ ฝีมือกล้า ตามเสด็จองค์มหาราชา เพื่อร่วมในงานบุญตามประเพณี

ตอนที่ 2 การค้าขายทางด้านภาคใต้ 
ย้อนหลังไปสู่อาณาจักรศรีวิชัย จนล่วงมาอาณาจักรนครศรีธรรมราช ความรุ่งเรืองในยุคนั้น ได้เชื้อเชิญให้มหามิตรจากแดนไกล เดินทางมาค้าขายแลกเปลี่ยนสินค้า ชมมหรสพและการละเล่นของวัฒนธรรมชาวใต้ ที่ผสมผสานกันอย่างกลมกลืน ทั้งไทยพุทธและมุสลิม

ตอนที่ 3 อีสาน ตำนานประสาทหิน 
บรรดาหนุ่มสาวชาวอีสานร้องรำทำเพลง เฉลิมฉลองกันอย่างสนุกสนาน ในงานทำบุญผ้าพระเวสต่อหน้าพระธาตุพนม ตื่นตาประสาทหินที่ถูกสร้างขึ้นอย่างยิ่งใหญ่ และร่วมค้าหาความเร้นลับของนางอัปสราที่ถูกบรรจงปั้นไว้อย่างงดงาม

ตอนที่ 4 กรุงศรีฯ ราชธานีที่รุ่งโรจน์ 
ร่วมเดินทางย้อนเวลาไปกว่าสามร้อยปีสู่กรุงศรีอยุธยาราชธานีที่รุ่งโรจน์และเกรียงไกร ได้เจริญสัมพันธไมตรีกับนานาประเทศ ประกาศถึงความมั่งคั่งมั่นคง ดำรงไว้ซึ่งแสนยานุภาพ

องก์ที่ 2 ท่องไปในไตรภพ สู่ดินแดนแห่งจินตนาการ  นรก หิมพานต์ สวรรค์

ท่องสู่จินตนาการตามคติความเชื่อของชาวสยาม ตื่นตะลึงไปกับดินแดนในไตรภพ ร่วมดำดิ่งสู่นรกภูมิ เผชิญหน้ากับยมราช และเหล่าภูตผีปีศาจที่ตื่นตะลึงไปกับป่าหิมพานต์ อันเร้นลับ สวยงาม สุดมหัศจรรย์ล่องลอยสู่สวรรค์ชั้นดาวดึงส์ ดินแดนแห่งเทพยดา และนางฟ้าทั้งหลาย ซึ่งมีอินทราเป็นเทพยดาสูงสุด
 
องก์ที่ 3 รื่นเริง สนุกสนาน สืบสานประเพณีไทย

ด้วยความเชื่อที่ว่าทำดีได้ดีไปสวรรค์ ชนชาวสยามจึงมีประเพณี งานบุญมากมาย ที่ผสมผสานงานรื่นเริงและ การละเล่นต่าง ๆ สืบทอดมานานหลายร้อยปี
# รายพระนามพระมหากษัตริย์เนปาล
พระมหากษัตริย์แห่งราชอาณาจักรเนปาล เรียกโดยราชประเพณีว่า "ศรีปัญจมหาราชธิราช" (เนปาล श्री ५ महाराजधिराज, Śrī Pañca Mahārājdhirāj) ส่วนสมเด็จพระราชินีแห่งราชอาณาจักรเนปาล เรียก "ศรีปัญจพฑามหารานี" (เนปาล: श्री ५ बडामहारानी, Śrī Pañca Badāmahārānī) ทั้งนี้ การปกครองประเทศเนปาลตามระบอบราชาธิปไตยนั้นได้ยกเลิกไปโดยมติของสภาร่างรัฐธรรมนูญแห่งเนปาลซึ่งให้เปลี่ยนแปลงเป็นระบอบสาธารณรัฐตั้งแต่วันที่ 28 พฤษภาคม พ.ศ. 2551
Nepal votes to abolish monarchy

 รายพระนามพระมหากษัตริย์แห่งราชอาณาจักรเนปาล 
 ราชวงศ์ศาห์ 

ที่พระนามรัชกาลพระรูป1พระเจ้าปฤถวีนารายัณ ศาหะ(पृथ्वी नारायण शाह, Prithvi Narayan Shah, ปฤฺฐฺวี นารายณ ศาห)25 กันยายน 2311—11 มกราคม 2318100px2พระเจ้าประตาปสิงห์ ศาหะ(प्रताप सिंह शाह, Pratap Singh Shah, ปรฺตาป สิงฺห ศาห)11 มกราคม 2318—17 พฤศจิกายน 2320100px3พระเจ้ารณพหาทุร ศาหะ(राणा बहादुर शाह, Rana Bahadur Shah, ราณา พหาทูร ศาห)17 พฤศจิกายน 2320—8 มีนาคม 2342100px4พระเจ้าคีรวาณยุทธพิกรม ศาหะ(गिर्वन युद्धा बिक्रम शाह , Girvan Yuddha Bikram Shah Deva, คีรฺวน ยุทฺธา พิกรฺม ศาห เทว)8 มีนาคม 2342—20 พฤศจิกายน 2359link=https://en.wikipedia.org/wiki/File:King Girvan Yuddhavikram Shah (1797-1816) (restoration) (cropped).jpg|100px5พระเจ้าราเชนทรพิกรม ศาหะ(राजेन्द्र बिक्रम शाह, Rajendra Bikram Shah, ราเชนฺทฺร พิกรฺม ศาห)20 พฤศจิกายน 2359—12 พฤษภาคม 2390100px6พระเจ้าสุเรนทรพิกรมศาหะ(सुरेन्द्र बिक्रम शाह, Surendra Bikram Shah, สุเรนฺทฺร พิกรฺม ศาห)12 พฤษภาคม 2390—17 พฤษภาคม 2424100px7สมเด็จพระเจ้าปฤถวีพีรพิกรมศาหเทวะ(पृथ्वी वीर विक्रम शाहदेव, Prithvi Bir Bikram Shah, ปฤฺฐฺวี วีร วิกรฺม ศาหเทว)17 พฤษภาคม 2424—11 ธันวาคม 2454100px8สมเด็จพระราชาธิบดีตริภูวนพีรพิกรมศาหเทวะ(त्रिभुवन वीर विक्रम शाहदेव, Tribhuvan Bir Bikram Shah, ตฺริภุวน วีร วิกรฺม ศาหเทว)11 ธันวาคม 2454—7 พฤศจิกายน 2493 100px9สมเด็จพระราชาธิบดีชญาเนนทรวีรวิกรมศาหเทวะ(ज्ञानेन्द्र वीर बिक्रम शाहदेव, Gyanendra Bir Bikram Shah Dev, ชฺญาเนนฺทฺร วีร พิกรฺม ศาหเทว) 7 พฤศจิกายน 2493—7 มกราคม 2498100px -สมเด็จพระราชาธิบดีตริภูวนพีรพิกรมศาหเทวะ(त्रिभुवन वीर विक्रम शाहदेव, Tribhuvan Bir Bikram Shah, ตฺริภุวน วีร วิกรฺม ศาหเทว)7 มกราคม 2498—13 มีนาคม 2498 100px10สมเด็จพระราชาธิบดีมเหนทรพีรพิกรมศาหเทวะ(महेन्द्र वीर विक्रम शाह, Mahendra Bir Bikram Shah, มเหนฺทฺร วีร วิกรฺม ศาห)14 มีนาคม 2498—31 มกราคม 2515100px11สมเด็จพระราชาธิบดีพีเรนทรพีรพิกรมศาหเทวะ(वीरेन्द्र वीर विक्रम शाहदेव, Birendra Bir Bikram Shah Dev, พีเรนฺทฺร วีร วิกรฺม ศาหเทว)31 มกราคม 2515—1 มิถุนายน 2544100px12สมเด็จพระราชาธิบดีทิเปนทรพีรพิกรมศาหเทวะ(दिपेन्द्र वीर विक्रम शाहदेव, Dipendra Bir Bikram Shah Deva, ทิเปนฺทฺร วีร วิกรฺม ศาหเทว)1 มิถุนายน 2544—4 มิถุนายน 2544100px -สมเด็จพระราชาธิบดีชญาเนนทรวีรวิกรมศาหเทวะ (ज्ञानेन्द्र वीर बिक्रम शाह, Gyanendra Bir Bikram Shah Dev ชฺญาเนนฺทฺร วีร พิกรฺม ศาหเทว) 4 มิถุนายน พ.ศ. 2544 — 28 พฤษภาคม พ.ศ. 2551100px

 ธงพระราชอิสริยยศ
# โซฟี เชวาร์ดนาดเซ
โซฟี เชวาร์ดนาดเซ ((; ; Sophie Shevardnadze) เป็นนักข่าวประจำช่อง รัสเซีย ทูเดย์ ของประเทศรัสเซีย ตั้งแต่การออกอากาศในเดือนธันวาคม พ.ศ. 2549 ถึงปัจจุบัน ซึ่งถึอว่าเป็นนักข่าวของรัสเซีย ทูเดย์ คนแรก ๆ ที่ยังคงอ่านข่าวอยู่ในช่องนี้ เพราะนักข่าวคนแรก ๆ ส่วนใหญ่ได้ย้ายไปช่องอื่นหมดแล้ว เช่น Sky News, France 24 ภาษาอังกฤษ, เพรส ทีวี, อัลจาซีร่า นานาชาติ ภาษาอังกฤษ เป็นต้น

 ประวัติ 
เกิดที่ประเทศจอร์เจีย เป็นลูกสาวของเอดูอาร์ด เชฟเวิร์ดนาซี (Eduard Shevardnadze) อดีตประธานาธิบดีประเทศจอร์เจีย และรัฐมนตรีกระทรวงการต่างประเทศ ของสหภาพโซเวียต  จบปริญญาตรีจาก อีเมอร์สันคอลเลจ บอสตัน แมสซาชูเซตส์ สหรัฐอเมริกา และปริญญาโทจากมหาวิทยาลัยนิวยอร์ก http://journalism.nyu.edu/pubzone/weblogs/rostov/students_y1.html  The Russian-American Journalism Institute]

 รายการในช่องรัสเซียทูเดย์ 
 Culture Fair (อดีต)
 Wanted (อดีต)
 Interview eith Sophie Shevardnadze (ปัจจุบัน)
# หม่อมหลวงพีระพงศ์ เกษมศรี
หม่อมหลวงพีระพงศ์ เกษมศรี (24 กันยายน พ.ศ. 2475 – 25 กรกฎาคม พ.ศ. 2543ประวัติจาก สุสาน.คอม) อดีตเอกอัครราชทูตผู้แทนถาวรแห่งประเทศไทยประจำสหประชาชาติ อดีตเอกอัครราชทูตไทย ณ กรุงโตเกียว และ กรุงวอชิงตัน อดีตราชเลขาธิการ และอดีตประธานคณะมนตรีความมั่นคงแห่งสหประชาชาติ (พฤษภาคม พ.ศ. 2528 และกรกฎาคม พ.ศ. 2529)http://self.gutenberg.org/articles/President_of_the_Security_Council เขาล้มป่วยด้วยโรคมะเร็งหลอดอาหาร และถึงแก่อนิจกรรมด้วยโรคหัวใจล้มเหลว เมื่อวันที่ 25 กรกฎาคม พ.ศ. 2543 ด้วยวัย 65 ปี

 ประวัติ 
หม่อมหลวงพีระพงศ์ เกษมศรี เป็นบุตรของหม่อมราชวงศ์ระพีพรรณ เกษมศรี กับสุธีรา เกษมศรี ณ อยุธยา (สกุลเดิม ปันยารชุน; พี่สาวของอดีตนายกรัฐมนตรีไทย อานันท์ ปันยารชุน) เกิดเมื่อวันที่ 24 กันยายน พ.ศ. 2475 มีน้องสาวคนเดียวคือหม่อมหลวงสุรธี อิศรเสนา (สมรสกับพชร อิศรเสนา ณ อยุธยา อดีดปลัดกระทรวงพาณิชย์) จบการศึกษาระดับปริญญาเอก ด้านกฎหมายและการทูต จากมหาวิทยาลัยทัฟส์ สหรัฐ

หม่อมหลวงพีระพงศ์ เกษมศรี สมรสกับหม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; ธิดาในหม่อมเจ้านนทิยาวัด สวัสดิวัตน์ กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย)) มีบุตรธิดา 3 คน คือ
 วนโศภิน เกษมศรี ณ อยุธยา
 นายแพทย์ทิวากร เกษมศรี ณ อยุธยา
 พีรธน เกษมศรี ณ อยุธยา

 การทำงาน 
 พ.ศ. 2507 เลขานุการโท กรมองค์การระหว่างประเทศ กระทรวงการต่างประเทศ
 อธิบดีกรมองค์การระหว่างประเทศ 
 เอกอัครราชทูตผู้แทนถาวรแห่งประเทศไทยประจำองค์การสหประชาชาติ ณ นครนิวยอร์ก
 พ.ศ. 2528 - 2529 ประธานคณะมนตรีความมั่นคงแห่งสหประชาชาติ โดยในเดือนพฤษภาคม พ.ศ. 2528 ควบตำแหน่งกับพลอากาศเอกสิทธิ เศวตศิลาhttp://self.gutenberg.org/articles/President_of_the_Security_Council
 พ.ศ. 2531 - 2534 เอกอัครราชทูตไทย ณ กรุงโตเกียว ประเทศญี่ปุ่น  
 พ.ศ. 2534 - 2537 เอกอัครราชทูตไทย ณ กรุงวอชิงตัน สหรัฐ และ สาธารณรัฐโดมินิกันhttp://www.ratchakitcha.soc.go.th/DATA/PDF/2534/D/094/4902.PDFhttp://www.ratchakitcha.soc.go.th/DATA/PDF/2535/D/103/8877.PDF
 พ.ศ. 2537 - 2538 รองราชเลขาธิการhttp://www.ratchakitcha.soc.go.th/DATA/PDF/2537/D/052/2.PDF 
 พ.ศ. 2538 - 2543 ราชเลขาธิการhttp://www.ratchakitcha.soc.go.th/DATA/PDF/2538/D/085/2.PDFhttps://www.thairath.co.th/content/295095
 พ.ศ. 2542 กรรมการข้าราชการพลเรือนhttp://www.ratchakitcha.soc.go.th/DATA/PDF/2542/D/091/4.PDF

 ผลงาน 
 "Banana Tree Horse" กวีนิพนธ์แปล ม้าก้านกล้วย ของไพวรินทร์ ขาวงามในภาษาอังกฤษ ม้าก้านกล้วย (ภาคภาษาอังกฤษ) - Banana Tree Horse

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๓, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๕, ๓๑ ธันวาคม ๒๕๒๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๑, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๓๐๒, ๒๘ พฤษภาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๐๔ ตอนที่ ๑๗๘ ง ฉบับพิเศษ หน้า ๒, ๗ กันยายน ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๑๐ ง หน้า ๑๒๑๕๐, ๓ ธันวาคม ๒๕๓๔
# หม่อมหลวงอนงค์ นิลอุบล
หม่อมหลวงอนงค์ นิลอุบล (ราชสกุลเดิม ชุมสาย; 15 มีนาคม พ.ศ. 246172 ปี หม่อมหลวงอนงค์ นิลอุบล – 22 พฤศจิกายน พ.ศ. 2565) นักวิทยาศาสตร์ด้านเคมีอินทรีย์ และผู้ร่วมบุกเบิกงานของสำนักงานปรมาณูเพื่อสันติ เป็นสุภาพสตรีที่บุกเบิกงานขององค์กรพัฒนาเอกชน จนได้รับฉายาว่า "มารดาแห่งเอ็นจีโอเมืองไทย"ราชนิกุลเดือด “ทักษิณ” เปิดศึกชนฟ้า สำเนาจาก ผู้จัดการรายวัน 20 ก.ค. 2549

ประวัติ
หม่อมหลวงอนงค์ นิลอุบล (ราชสกุลเดิม ชุมสาย) เกิดเมื่อวันที่ 15 มีนาคม พ.ศ. 2460 (ปัจจุบันคือ พ.ศ. 2461) เป็นธิดาของพันเอก หลวงเอนกนัยวาที (หม่อมราชวงศ์นารถ ชุมสาย)กับเจิม ชุมสาย ณ อยุธยา (สกุลเดิม ประจันราย) เป็นน้องสาวของหม่อมหลวงมานิจ ชุมสาย และเป็นอาของ สุเมธ ชุมสาย ณ อยุธยา ศิลปินแห่งชาติ สาขาศิลปะสถาปัตยกรรม (สถาปัตยกรรมร่วมสมัย) ประจำปี พ.ศ. 2541 และ อาจอง ชุมสาย ณ อยุธยา จบการศึกษาระดับปริญญาตรีจากคณะวิทยาศาสตร์ จุฬาลงกรณ์มหาวิทยาลัย และระดับปริญญาโทสาขาเคมีอินทรีย์จากมหาวิทยาลัยแมรีแลนด์ สหรัฐอเมริกา สมรสกับผล นิลอุบลพระประวัติ หม่อมเจ้าอากาศดำเกิง รพีพัฒน์

หม่อมหลวงอนงค์มีผลงานสำคัญด้านการศึกษาและวิทยาศาสตร์ของไทย เป็นผู้บุกเบิกการพัฒนาสายพันธุ์พืชด้วยเคมีอินทรีย์ ที่สำนักงานปรมาณูเพื่อสันติ เคยเป็นประธานชมรมนักเรียนเก่าอิสราเอล (ปัจจุบันคือ มูลนิธิชมรมไทย-อิสราเอลในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี)ความสัมพันธ์ทางการทูตระหว่างราชอาณาจักรไทยและอิสราเอล และได้รับรางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย

หม่อมหลวงอนงค์ นิลอุบล ถึงแก่อนิจกรรมเมื่อวันที่ 22 พฤศจิกายน พ.ศ. 2565 สิริอายุ 104 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศราชนิกูลพร้อมเครื่องประกอบเกียรติยศ เมื่อวันที่ 25 พฤศจิกายน พ.ศ. 2565 ณ ศาลา 100 ปี วัดเบญจมบพิตรดุสิตวนารามราชวรวิหาร สวดพระอภิธรรมตั้งแต่วันที่ 26 พฤศจิกายน – 2 ธันวาคม พ.ศ. 2565 และพระราชทานเพลิงศพ เมื่อวันที่ 11 มีนาคม พ.ศ. 2566 เวลา 16.00 น. ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

 ด้านการเมือง 
หม่อมหลวงอนงค์มีบทบาทในการร่วมชุมนุมทางการเมืองกับกลุ่มพันธมิตรประชาชนเพื่อประชาธิปไตย

 การเป็นบุคคลไร้ความสามารถ 
เมื่อวันที่ 18 ตุลาคม พ.ศ. 2561 ราชกิจจานุเบกษา เผยแพร่ประกาศศาลเยาวชนและครอบครัวกลาง เรื่องศาลมีคำสั่งให้ หม่อมหลวงอนงค์ นิลอุบล เป็นคนไร้ความสามารถ และให้อยู่ในความอนุบาลของผานิช นิลอุบลศาลมีคำสั่งให้ 'หม่อมหลวงอนงค์ นิลอุบล' เป็นคนไร้ความสามารถ

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๔ ตอนที่ ๒๑ ง ฉบับพิเศษ หน้า ๑๗๔๐, ๑๖ มีนาคม ๒๕๒๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า, เล่ม ๑๒๑ ตอนที่ ๙ ข หน้า ๔, ๕ พฤษภาคม ๒๕๔๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๑๑๘ ง ฉบับพิเศษ หน้า ๑๙๐, ๓๑ ธันวาคม ๒๕๑๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓, เล่ม ๑๓๘ ตอนพิเศษ ๒ ข หน้า ๔๒, ๒๙ มกราคม ๒๕๖๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๒ ตอนที่ ๑๑๑ ง ฉบับพิเศษ หน้า ๘๓๓, ๒๓ ธันวาคม ๒๕๐๘

รางวัล
 รางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย
# ศุภมาศ พะหุโล
ศุภมาศ พะหุโล  หรือ  เป็น พิธีกรและภัณฑารักษ์ ชาวไทย ปัจจุบันเป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่ 

 ประวัติ 
 ชีวิตส่วนตัว 
ศุภมาศ พะหุโล  หรือ   เกิดเมื่อวันศุกร์ที่ 23 มีนาคม พ.ศ. 2522 ราศีมีน อาชีพเป็น พิธีกร ภัณฑารักษ์ และดีไซน์เนอร์ เชื้อชาติไทย สัญชาติไทย ศุภมาศ พะหุโล จบประถมศึกษาจากโรงเรียนราชวินิต และมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ต่อมาได้เข้าศึกษาระดับปริญญาตรีจาก คณะโบราณคดี สาขาวิชาประวัติศาสตร์ศิลปะ มหาวิทยาลัยศิลปากร และเดินทางศึกษาต่อที่ประเทศออสเตรเลีย ได้รับประกาศนียบัตรทางด้านการออกแบบเสื้อผ้า และได้ปริญญาโทสาขาประวัติศาสตร์ศิลปะสมัยใหม่ และ การจัดการพิพิทธภัณฑ์  มหาวิทยาลัยซิดนีย์ในประเทศออสเตรเลีย

 งานบันเทิง 
ศุภมาศ พะหุโล หรือลูกตาล เข้าสู่วงการบันเทิงตั้งแต่อายุ 14 ปี(พ.ศ. 2536) จากงานพิธีกรรายการทางช่องแชนแนลวีไทยแลนด์ อากาศทางทรูวิชั่นส์ โดยใช้คำนำหน้าว่า วีเจ ทำให้คนทั่วไปมักรู้จักในนาม วีเจลูกตาล ต่อมาใน พ.ศ. 2539 ศุภมาศ พะหุโล ได้รับบทน้ำคลำ ในภาพยนตร์ เรื่อง กลิ่นสีและทีแปรง ในปี พ.ศ. 2545 ศุภมาศ พะหุโล ได้เดินทางไปศึกษาต่อปริญญาโทที่ประเทศออสเตรเลีย ทำให้งานด้านพิธีกร ทางช่องแชนแนลวีไทยแลนด์ หยุดลง

และในปี พ.ศ. 2548 ศุภมาศ พะหุโล ได้สำเร็จการศึกษาและเริ่มต้นผลงานด้านการออกแบบเสื้อผ้า(ดีไซน์เนอร์) ให้กับแบรนด์ X=ACT ประจำประเทศไทยเดินแบบแบรด์ X=ACT จากดีไซเนอร์ชื่อดัง ศุภมาส พะหุโล และมีผลงานด้านพิธีกรอีกครั้งทางรายการ คนมีของ ทางช่องไทยพีบีเอส รายการโทรทัศน์ในเครือนิตยสารฟิ้ว (พ.ศ. 2550) รวมถึงเป็นอาจารย์พิเศษให้กับ สาขาวิชาการออกแบบแฟชั่นและสิ่งทอ คณะศิลปกรรมศาสตร์ มหาวิทยาลัยกรุงเทพ และอาจารย์พิเศษให้กับ วิชาการจัดการพิพิธภัณฑ์ ให้นักศึกษาระดับปริญญาโท มหาวิทยาลัยมหิดล และงานประสานงานโครงการ  AARA  (About Art Related Activities) ประจำประเทศไทยบทสัมภาษณ์ ภัณฑารักษ์ ศุภมาศ พะหุโล จาก http://article.tcdcconnect.comศุภมาศ พะหุโล เป็นภัณฑารักษ์ประจำศูนย์สร้างสรรค์งานออกแบบ (Thailand Creative & Design Center - TCDC) ที่ชั้น 6 ดิ เอ็มโพเรียม ช็อปปิ้ง คอมเพล็กซ์นิทรรศการชุมนุมผีไทยหากินกับความกลัว นิทรรศการผีความกลัวสู่ธุรกิจ จัดทำโดย ศุภมาศ พะหุโล อยู่ระยะหนึ่ง 

ปัจจุบัน ศุภมาศ พะหุโล เป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558BANGKOK CITYCITY GALLERY แกลเลอรี่น้องใหม่ใจกลางเมือง New Art Gallery in Middle of the City
 http://www.ananda.co.th/blog/thegenc/lifestyle/bangkok-citycity-gallery-แกลเลอรี่ใหม่ใจกลาง

 ผลงาน 
 พิธีกรช่องแชนแนลวีไทยแลนด์  ทางทรูวิชั่นส์ 
 พิธีกรรายการ คนมีของ ทางช่องไทยพีบีเอส 
 ภาพยนตร์เรื่อง กลิ่นสีและทีแปรง รับบทเป็น น้ำคลำ
 มิวสิควีดีโอเพลง นิ้วก้อย ของ ลิฟท์กับออย 
 มิวสิควีดีโอเพลง เป็นฉันได้ไหม ของ อ้อม สุนิสา
 ออกแบบเสื้อผ้าแบรด์ X=ACT 
 อาจารย์พิเศษ คณะศิลปกรรมศาสตร์ สาขาวิชาการออกแบบแฟชั่นและสิ่งทอ  มหาวิทยาลัยกรุงเทพ
 อาจารย์พิเศษระดับปริญญาโท วิชาการจัดการพิพิทธภัณฑ์ มหาวิทยาลัยมหิดล
 ประสานงานโครงการ  AARA (About Art Related Activities)
 ภัณฑารักษ์ ประจำศูนย์สร้างสรรค์งานออกแบบ TCDC
 ผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558
# โรงเรียนผู้นำ
โรงเรียนผู้นำ หรือ สถาบันฝึกอบรมผู้นำ มูลนิธิพลตรีจำลอง ศรีเมือง (Leadership School) ตั้งอยู่ที่ตำบลพุประดู่ อำเภอเมืองกาญจนบุรี จังหวัดกาญจนบุรี เป็นโครงการพัฒนาคุณภาพชีวิตของผู้เข้าร่วมอบรม เพื่อปลูกจิตสำนึกให้ทุกคนพัฒนาตนเอง โดยฝึกฝนการใช้ชีวิตตามแนวทางแบบเศรษฐกิจพอเพียง  การกินอาหารที่เป็นประโยชน์แก่ร่างกาย ผู้เข้าอบรมจะได้ฝึกฝนการใช้ชีวิตกับธรรมชาติ ทำปุ๋ย ปลูกผักกินเอง ฝึกฝนให้รู้จักตนเอง รู้จักดำรงชีวิตอย่างเรียบง่ายและอย่างมีคุณค่า โดยเน้นคุณลักษณะ 6 ประการคือ  สะอาด  ขยัน  ประหยัด  ซื่อสัตย์  เสียสละ   กตัญญู  ก่อตั้งมาตั้งแต่ปี พ.ศ. 2538

หลักสูตรของโรงเรียนผู้นำ จัดขึ้นผู้บริหารหน่วยงานเอกชน ข้าราชการ เกษตรกรและประชาชนทั่วไป ใช้เวลาฝึกอบรม 4 วัน 3 คืน ระหว่างวันพฤหัสบดี – วันอาทิตย์ ของทุกสัปดาห์ 

ในบริเวณใกล้เคียงกับโรงเรียนผู้นำ เป็นที่ตั้งของสวนสัตว์เลี้ยงกาญจนบุรี เป็นสถานที่ให้การคุ้มครองดูแลสัตว์ที่ตกอยู่ในอันตราย ถูกทอดทิ้ง ทุพพลภาพ ซึ่งย้ายมาจากสถานสงเคราะห์สัตว์ทุ่งสีกัน ตั้งแต่ปี พ.ศ. 2540 อยู่ในการดำเนินงานของมูลนิธิสงเคราะห์สัตว์  และ พ.ต.หญิงศิริลักษณ์ ศรีเมือง
# SD
SD สามารถหมายถึง
 ค่าเบี่ยงเบนมาตรฐาน‎ ในทางสถิติ
 ประเทศซูดาน รหัสประเทศ SD
 .sd รหัสโดเมนระดับบนสุดของประเทศซูดาน
 รัฐเซาท์ดาโคตา รหัสไปรษณีย์ SD
 sd รหัสภาษาของ ภาษาสินธี
 เอสดีการ์ด หรือ ซีเคียร์ดิจิทัล (Secure Digital) หน่วยความจำแบบแฟลซขนาดเล็กรูปแบบหนึ่ง
 โรงเรียนสาธิตมหาวิทยาลัยราชภัฏสวนสุนันทา อักษรย่อโรงเรียนในภาษาอังกฤษว่า SD
 โทรทัศน์ความละเอียดมาตรฐาน (standard definition)